Diari Oficial de la Generalitat Valenciana


Sumari del DOGV 2855, del 24-10-1996 (1996/839650)

RESOLUCIÓ de 12 de juliol de 1996, del director general de Justícia de la Conselleria de Presidència, per la qual s'acorda inscriure al Registre de Fundacions de la Comunitat Valenciana la Fundació Enrique Montolíu.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2855

Data del DOGV
:   24-10-1996

Secció del DOGV
:   ALTRES DISPOSICIONS

Número del document
:   1996/839650


Data del document
:   12-07-1996

Organisme emissor
:   Conselleria de Presidència

Tipus de document
:   Resolució

RESOLUCIó de 12 de juliol de 1996, del director general de Justícia de la Conselleria de Presidència, per la qual s'acorda inscriure al Registre de Fundacions de la Comunitat Valenciana la Fundació Enrique Montolíu.   
Vist l'expedient iniciat a instàncies del Sr. Enrique Montoliu Romero, com a president de la Fundació esmentada i basant-se en els següents  
Fets  
Primer  
Per escriptura pública de data 14 de juny de 1996, atorgada davant el notari de l'il·lustre Col·legi de València, Sr. Federico Barber Montalva, en substitució del Sr. José Manuel López Laborde, amb el número 947 de protocol, compareixen el Sr. Enrique Montoliu Romero, el Sr. Jaime Güemes Heras, el Sr. Juan-José Todolí Cervera, la Sra. María del Loreto Primo Mateo, el Sr. Vicente-Miguel Yuste Ramón i el Sr. Manuel Costa Talens, intervenen en el seu nom i dret i manifesten la voluntat expressa dels compareixents citats de constituir una fundació amb la denominació de Fundació Enrique Montoliu.  
Segon  
L'objecte i la finalitat de la Fundació, segons l'article 3 dels seus estatuts, és l'estudi, la investigació, la conservació, la recuperació i el maneig del patrimoni natural i cultural dels ecosistemes mediterranis.  
Tercer  
La Fundació actuarà amb criteris d'imparcialitat i no discriminació en la determinació dels seus beneficiaris.  
Amb aquesta finalitat, les convocatòries que es realitzen per a l'adjudicació de beques i ajudes, se sotmetran als principis de publicitat, mèrit i igualtat, sense que calga establir distincions per raó d'edat, sexe, nacionalitat, estat civil i creences.  
Quart  
La dotació inicial prevista en l'estipulació tercera de la carta fundacional, està constituïda per diners en metàl·lic en la quantitat de tres milions de pessetes (3.000.000 pta.), aportada íntegrament pel Sr. Enrique Montoliu Romero, segons acreditació de l'entitat Bancaixa, incorporada a l'expedient.  
Cinquè  
Conforme a l'estipulació segona de la carta fundacional i el títol segon dels seus estatuts, el Patronat és l'òrgan de govern i representació de la Fundació, integrat per sis membres o patrons.  
El Patronat fundacional queda compost de la següent forma:  
- President-fundador i patró 1r: Sr. Enrique Montolíu Romero.  
- Patró 2n: Sr. Manuel Costa Talens.  
- Patró 3r: Sr. Jaime Güemes Heras.  
- Patró 4t: Sr. Juan-José Todolí Cervera.  
- Patró 5è: Sr. Vicente-Miguel Yuste Ramón.  
- Patrona 6ª i secretària: Sra. María del Loreto Primo i Mateo.  
Sisè  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en aquest cas.  
Tercer  
Examinats els fins de la Fundació, la dotació i també les aportacions efectivament realitzades, es consideren d'interès general, i aquella inicialment suficient per a la inscripció, de conformitat amb allò establert en l'article 11.b) del Decret 60/95, de 18 d'abril, del Govern Valencià de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 14 de juny de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que vol aconseguir segons l'article 3r dels seus estatuts.  
Cinquè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que tenen conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, l'article 10 de l'Ordre de 23 de maig de 1996, de desplegament del Decret esmentat en primer lloc.  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 de abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de normativa de pertinent aplicació.  
Resolc:  
Primer  
Inscriure com a fundació la denominada Fundació Enrique Montoliu al Registre de Fundacions de la Comunitat Valenciana amb el número 256 V i domiciliada a València, plaça de Mariano Benlliure, 5, porta 12.  
Segon  
Confiar el govern de la Fundació al Patronat determinat en l'escriptura fundacional.  
Notifiqueu aquesta Resolució, i advertiu que contra aquesta, que no esgota la via administrativa, es podrà presentar recurs ordinari davant aquest òrgan o davant el conseller de Presidència en el termini d'un mes, comptador des de la data de seua notificació, de conformitat amb allò disposat en el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juliol de 1996.- El director general de Justícia: Eloy Velasco NúÑez.